cyanic-selkie/wikianc huggingface dataset:
Կծու գորտնուկ
Բնութագիր
Երկարությունը 2.2-3 մմ է, լայնությունը` 1.5-1.75 մմ, հաստությունը` 0.5-0.75մմ։
Աղբոտում է հացազգիների ցանքատարածքները, մարգագետինները, աճում է ճանապարհների երկայնքով։
Քիմիական բաղադրություն
Բույսը պարունակում է անփոփոխ կաթնաշոռային նյութ` խնձորի հոտով պրոտոմանեիմին (անեմոն), աչքերի, քթի, կոկորդի և ներքին օրգանների լորձաթաղանթի նյարդերը, ֆլավոնոքսանաթթու կարոտենոիդը, սապոնինը, ալկալոիդները, ասկորբինաթթուները, սրտային գլիկոզիդները և ֆլավոնային միացությունները ։ Խիստ թունավոր է։
Թունավոր հատկություններ
Թունավոր է գորտնուկի վերգետնյա մասը։ Պարունակում է լակտոններ (ռանունկուլին և պրոտոանեմոնին), ֆլավոնոիդներ (կեմպֆերոլ, կվերցետին և այլն)։
Օրգանիզմում հիդրոլիզի արդյունքում ռանունկուլինը ճեղքվում է առաջացնելով գլյուկոզա և պրոտոանեմոնին։ Վերջինս օժտված է լավ արտահայտված տեղային-գրգռիչ և նեկրոտիկ ազդեցությամբ։
Տերևներից քամված հյութը կարող է առաջ բերել մաշկի և լորձաթաղանթների այրվածք։ Օրգանիզմից ներս անցնելու դեպքում առաջանում է ուժեղ այրոցի զգացում բերանում, կոկորդում, ստամոքսում։ Առաջ է գալիս ուժեղ թքարտադրություն, սրտխառնոց, փսխում, ցավեր փորում։ Ծանր դեպքերում դիտվում է կենտրոնական նյարդային համակարգի ախտահարում. տրեմոր, ջղակծկումներ, գիտակցության մթագնում։
Գյուղատնտեսական կենդանիների թունավորում տեղի է ունենում հիմնականում կանաչ զանգվածով կերակրվելու դեպքում, քանի որ չորանալիս թունավոր հատկությունները ցնդում են։ Լակտացիայի շրջանում գտնվող կենդանիների մոտ թույնը կարող է կաթի հետ արտազատվել։ Հայտնի է գորտնուկազգիների ժողովրդական անունը` «հավկուրություն»` կապված աչքի լորձաթաղանթի վրա պրոտոանեմոնինի ազդեցությամբ. ուժեղ կտրող զգացողություն, արցունքահոսություն և ժամանակավոր կուրություն։
Կիրառություն
Օգտագործվում է ժողովրդական բժշկության մեջ այրվածքների, վերքերի, կաթվածների, ինչպես նաև ռևմատիզմի, գլխացավերի, տուբերկուլյոզի բուժման համար։
Օսլոյի համալսարանի գրադարան
Օսլոյի համալսարանի գրադարան (Universitetsbiblioteket i Oslo, UBO), Օսլոյի համալսարանի գլխավոր գիտական գրադարանն է :
Պատմություն
Ինչպես Օսլոյի համալսարանը, Օսլոյի համալսարանի գրադարանը նույնպես հիմնադրվել է 1811 թվականին: Առաջին տնօրենն է եղել Գեորգ Սվերդրուպը: Ի սկզբանե եղել է Նորվեգիայի ազգային գրադարան և գտնվել է Օսլոյի համալսարանի հին կամպուսում:
1913 թվականին Henrik Ibsens gate մասնաշենքում ավարտվել է ներկայիս գրադարանի շենքի կառուցումը: 1876-1922 թվականներին գրադարանի տնօրեն է եղել Աքսել Դրոսլումը:
1989 թվականին հիմնադրվել է Նորվեգիայի ազգային գրադարանը, և համալսարանական գրադարանից վերցրել է իր պարտավորությունները՝ վերջինիս թողնելով զբաղվելու համալսարանական հարցերով: Նույն տարում համալսարանի գրադարանը Henrik Ibsens gate մասնաշենքից տեղափոխվել է նորակառույց Օսլոյի համալսարանի Բլինդերնի կամպուսում գտնվող Գեորգ Սվերդրուպի տուն շենք :
Արտաքին հղումներ
Կատեգորիա:Օսլոյի գրադարաններ Կատեգորիա:Համալսարանական գրադարաններ
Ֆալեյա
Ֆալեյա (Φάλεια), գյուղ Կիպրոսի Հանրապետության Պաֆոսի շրջանում։ Ըստ 2011 թվականի տվյալների ընդամենը 2 տարեց մարդիկ են բնակվում գյուղում։ Տեղակայված է Ստատոս-Այոս Ֆուտիոս համայնքից 3 կմ դեպի հարավ։ Մինչ 1974 թվականը գյուղը բնակեցված էր բացառապես թուրք կիպրոսցիներով։
Ծանոթագրություններ
Կատեգորիա:Կիպրոսի գյուղեր Կատեգորիա:Լքված գյուղեր
Գենսբուր. հերոսական կյանք
'''«Գենսբուր. հերոսական կյանք»''' (Gainsbourg, vie héroïque), 2010 թվականին Ժոան Սֆարի նկարահանած ֆրանսիական դրամա, կենսագրական ֆիլմ ֆրանսիացի երգիչ Սերժ Գենսբուրի մասին։ Սա Լյուսի Գորդոնի վերջին ֆիլմն է. 2009 թվականին նա ինքնասպանություն է գործել։
2014 թվականին ֆիլմը ներկայացվել է «Ոսկե ծիրան» կինոփառատոնի «Արտամրցութային ծրագրեր» բաժնում ։
Սյուժե
Ֆիլմը պատմում է հայտնի երգիչ Սերժ Գենսբուրի մասին՝ սկսած օկուպացված Փարիզում նրա դաստիարակությունից մինչև հռչակի հասնելը, ինչպես նաև նրա սիրային արկածները Ժուլիետ Գրեկոյի, Բրիջիտ Բարդոյի և ամուսնությունը Ջեյն Բիրկինի հետ։
Ֆիլմում հնչում են Գենսբուրի հայտնի երգերը։
Մրցանակներ
Տվյլաները ըստ՝ IMDb կայքի
Վալդա
Վալդա (Valda), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 229 մարդ (2008), բնակչության խտություն՝ 38 մարդ/կմ²։ Զբաղեցնում է 6 կմ² մակերես։ Փոստային ինդեքս՝ 38030։ Հեռախոսային կոդ՝ 0461։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Ռոմանովկա (գյուղ, Գլոբինոյի շրջան)
Ռոմանովկա (Романівка), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Ռոմանովկա գյուղում բնակվում էր 421 մարդ։ Բնակավայրը զբաղեցնում է 3245 կմ² տարածք։ Բնակչության խտությունը կազմում էր 129,74 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գլոբինոյի շրջանի բնակավայրեր Կատեգորիա:Ուկրաինայի գյուղեր
Գիտական սարքաշինությունը Հայաստանում
Կիրառական բնույթի հետազոտություններ, գիտական սարքաշինություն. Այս բնագավառում առաջին նշանակալի ներդրումները կատարել են ԵՖԻ-ի աշխատակիցները, մեծ նվաճում էր կայծային խցիկի կատարելագործումը, որի ստեղծմանը մասնակցել են ԽՍՀՄ բազմաթիվ լաբորատորիաների աշխատակիցներ։ Համատեղ ջանքերով ստեղծվել են հետքային կայծային խցիկներ, որոնց համար մի խումբ ֆիզիկոսներ Արտեմ Ալիխանյանի և Թինաթին Ասաթիանիի հետ 1970 թվականին արժանացել են Լենինյան մրցանակի։
Արգելակման կոհերենտ ճառագայթմանը նվիրված տեսական աշխատանքներ
Արգելակման կոհերենտ ճառագայթմանը նվիրված տեսական աշխատանքները (Տեր-Միքայելյանի-Յուբերալի էֆեկտ) հիմք են ծառայել բևեռացման բարձր աստիճանով օժտված գամմա-քվանտների քվազիմեներանգ փնջի ստեղծման համար։ 1959 թվականին Գ. Ղարիբյանի և Կ. Բարսուկովի (Ղարիբյանից անկախ) տեսականորեն կանխատեսած ռենտգենյան անցումային ճառագայթումը հանգեցրել է լիցքավորված մասնիկների դետեկտորների ստեղծմանը։ Այդ դետեկտորների գաղափարն առաջինը առաջարկել են Արտեմ Ալիխանյանը, Կ. Իսպիրյանը, Ֆաբլուխ Հարությունյանը և Մ. Տեր-Միքայելյանը, իսկ դրանց ստեղծման գործում մեծ ավանդ են ունեցել Մարտիրոս (Գրիշա) Լորիկյանը և ուրիշներ։
Ռենտգենյան ինտերֆերոմետրեր
ԵՊՀ-ում ստեղծվել են ռենտգենյան ինտերֆերոմետրեր (Պետրոս Բեզիրգանյան, Ֆերդինանդ Էյրամջյան, 1970), նոր տիպի եռաբլոկ և քառաբլոկ ինտերֆերոմետրեր (Ֆ. Էյրամջյան, Պ. Բեզիրգանյան, Կ. Թրունի, Լաուրա Գասպարյան, 1973)։ Տեսականորեն մշակվել և փորձնականորեն իրականացվել են ռենտգենոօպտիկական ռեզոնատորներ, շրջանային մեներանգիչներ, ռեզոնատորային և ինտերֆերաչափական գիրոսկոպներ, բազմակի անդրադարձումներով ռենտգենյան սպեկտրաչափներ (Արման Ռոստոմյան, Պ. Բեզիրգանյան և ուրիշներ)։ Ստեղծվել է ռենտգենոդիֆրակտային տեղագրական պատկերների տեսանելիացման ռենտգենահեռուստատեսային համակարգ (Պ. Բեզիրգանյան, Կոլյա Ավետյան, Սերգեյ Շաբոյան), որի համար հեղինակները 1985 թվականին արժանացել են ՀԽՍՀ Պետական մրցանակի։
Հսկվող պարամետրերով համաձուլվածքների հաշվարկման մեթոդ
Վիկտոր Արամյանը մշակել է հսկվող պարամետրերով համաձուլվածքների հաշվարկման նոր մեթոդ, որի օգնությամբ սինթեզվել են հազվագյուտ հողերի մետաղների օքսիֆտորիդներ, մետաղասիլիկատներ և (GdLaY)(ZnCd) տիպի միացություններ, ուսումնասիրվել է դրանց մագնիսական ընկալունակությունը։ Ստացված եզակի փորձարարական և կիրառական հետազոտությունների արդյունքները կիրառվել են բարձրջերմաստիճանային գերհաղորդիչներում՝ գերհաղորդականության բնույթի բացահայտման նպատակով։ Առաջարկվել է հարթ կոճի նոր մեթոդ, որի օգնությամբ փորձնականորեն բացահայտվել է նորմալ-գերհաղորդիչ ֆազային անցման 3 կրիտիկական ջերմաստիճանների գոյությունը (Սամվել Գևորգյան և ուրիշներ)։ Այս մեթոդի հիման վրա մշակվել և կառուցվել են մի շարք նոր սարքեր (սեյսմոդետեկտոր, ձայնի նույնականացման, նոր դասի բժշկական սարքեր և այլն (Ս. Գևորգյան և ուրիշներ)։
ԵՊՀ օպտիկայի ամբիոնի ուսումնասիրությունները
ԵՊՀ օպտիկայի ամբիոնում օպտիկական մանրաթել պատրաստելու համար մշակվել է գերմաքուր գրադիենտային ապակի ստանալու եղանակ, ստեղծվել է ճնշման օպտիկական մանրաթելային տվիչ (հեղինակային իրավունքի վկայականներ՝ Յու. Չիլինգարյան և ուրիշներ)։ Օպտիկայի ամբիոնի գերարագ օպտիկայի լաբորատորիայում իրականացվել են արդիական հետազոտություններ լազերային գերկարճ իմպուլսների վերլուծության և սինթեզի մեթոդների մշակման ուղղությամբ ու ֆեմտովայրկյանային ժամանակային սանդղակում ազդակների գրանցման և կառավարման սարքերի ստեղծման հեռանկարով։ Այդ հետազոտությունների գլխավոր արդյունքն է գերարագ օպտիկական օսցիլոգրաֆը՝ ենթապետահերցանոց կոդավերծանիչների նախատիպի (լաբորատոր տարբերակ) մշակումը։ Բարձրտեխնոլոգիական այդ սարքի ստեղծումն ընձեռում է իմպուլսի ուղղակի չափման հնարավորություն ստանդարտ սպեկտրաչափական սարքերով ու մի քանի կարգով գերազանցում է ստանդարտ էլեկտրոնային անալոգների և streak-camera-ների արագագործությունը (Լևոն Մուրադյան և ուրիշներ)։
ԵՊՀ կիսահաղորդիչների ֆիզիկայի ամբիոնի և ՖՀԻ-ի ուսումնասիրությունները
ԵՊՀ կիսահաղորդիչների ֆիզիկայի ամբիոնում Վ. Հարությունյանի ղեկավարությամբ հետազոտվել են կիսահաղորդիչ-գազ սահմանում ընթացող ֆիզիկական երևույթները, նանոչափային կիսահաղորդչային կառուցվածքների հիման վրա ստեղծվել են հրավտանգ գազերի և ծխի բարձր զգայունությամբ ու ընտրողականությամբ օժտված տվիչներ։ 1970-ական թվականներից ՖՀԻ-ում Աշոտ Պետրոսյանի ղեկավարությամբ մշակվել են մի քանի տասնյակ լազերային նոր բյուրեղներ՝ պրազեոդիմով, նեոդիմով, էրբիումով, իտերբիումով, հոլմիումով և տուլիումով լեգիբացված բարդ օքսիդներ, պերովսկիտներ, նռնաքարեր ու ֆտորիդներ՝ տեսանելի, մերձավոր և միջին ճառագայթման գեներացման համար։ 1994 թվականից նույն խումբը հետազոտություններ է ծավալել սցինտիլյացիոն բյուրեղների մշակման ուղղությամբ։
Էդվարդ Վարդանյանի և Էդվարդ Կոկանյանի ուսումնասիրությունները
Ուսումնասիրվել է լիթիումի նիոբատի հիմնական բաղադրիչներով բյուրեղների ստացման հնարավորությունը՝ հավելուկների ավելացումով, որոնք գործնականորեն չեն ներմուծվում բյուրեղի մեջ։ Կրկնակի լեգիրացման կամ գամմա-ճառագայթման արդյունքում ստացվել է հարուցված կլանում, որն ունի ճառագայթման ինտենսիվությունից կախված կլանման դադարեցման շեմային բնույթ (Էդվարդ Վարդանյան և ուրիշներ)։ Մշակվել են կալիում պարունակող համընկնելի բաղադրության հալույթներից տարրաչափական բաղադրության լիթիումի նիոբատի բյուրեղների, ինչպես նաև կրկնակի մոլիբդատ-վոլֆրամատների հիմքի վրա ցածրշեմային լազերային համակարգերի համար նոր նյութերի, նաև պարբերաբար բևեռացված դոմենային կառուցվածքով լիթիումի նիոբատի բյուրեղների ստացման նոր եղանակներ (Էդվարդ Կոկանյան և ուրիշներ)։
Էդվարդ Շառոյանի և Դավիթ Սարգսյանի ուսումնասիրությունները
Մշակվել է մետաղ-ֆտալոցիանինների՝ ալկալիական մետաղներով լեգիրացման պինդֆազային մեթոդ, որի հիման վրա ստացվել են սենյակայինից բարձր Կյուրիի ջերմաստիճանով մոլեկուլային ֆեռոմագնիսական միացություններ։ Մշակվել է օրգանական և մետաղ-օրգանական միացությունների պինդֆագային պիրոլիզի նոր մեթոդ, որը հնարավորություն է տալիս ստանալու մագնիսական մետաղ-ածխածնային նանոկոմպոզիտներ, նաև մագնիսական հատկություններով օժտված զուտ ածխածնային միկրո- և նոսֆերաներ (Էդվարդ Շառոյան և ուրիշներ)։ ՖՀԻ-ում ստեղծված եզակի գերնեղ (լույսի ալիքի երկարության կարգի) բջիջների (Դավիթ Սարգսյան) շնորհիվ մշակվել են օպտիկական մագնիսաչափների, լագերային հաճախության ատոմային գծերին ամրակապման, նաև ատոմային գոլորշու և մակերևույթի փոխազդեցության հետազոտման նոր եղանակներ։
Կիրառական բնույթի արդիական խնդիրների լուծման տեսական և փորձարարական հետազոտություններ
ՌՖԷԻ-ում մշակվել և պատրաստվել են մի քանի սերնդի դեցիմետրային, սանտիմետրային և միլիմետրային տիրույթների ջերմային ճառագայթման ընդունիչներ՝ ռադիոմետրեր, բևեռաչափներ, որոնք օժտված են բարձր զգայունությամբ և հուսալիությամբ։ Կատարվել են նաև պինդ մարմնի, պլազմայի և կիսահաղորդիչների ֆիզիկայի կիրառական բնույթի արդիական խնդիրների լուծման տեսական և փորձարարական հետազոտություններ։
Ձայնային ալիքների բնութագրիչների չափման և ձայնային հատկությունների ուսումնասիրությունները
ՖԿՊԻ-ում Ա. Մկրտչյանի ղեկավարությամբ ստեղծվել են մի շարք մեթոդներ՝ տարբեր միջավայրերում ենթաձայնի հաճախային տիրութում ձայնային ալիքների և դրանց արձագանքների բնութագրիչների չափման համար։ Այսպես՝ առաջին անգամ ստեղծվել է գերզգայուն գրանցիչ՝ երկրակեղևում տարածվող բնական և արհեստական գերթույլ ամպլիտուդով ենթահաճախային ձայնային տատանումները գրանցելու համար՝ զուգակցելով մյոս-բաուերյան ու պիեզո հիդրոֆոնները, վերջավոր ու տարածական որոշակի ծավալի ջրային ավազանները՝ որպես տեղեկատվական կուտակիչներ (ռեվեբրացիոն երևույթի շնորհիվ) և մեծ բարորակությամբ հիշողությամբ սարքեր։ Ստեղծվել է նոր մեթոդ՝ մետաղական բարակ շերտերում ՄՀg և ԳՀց հաճախականություններով ձայնային ալիքների բնութագրիչների չափման և ձայնային հատկությունների ուսումնասիրման համար։ Առաջարկվել է նոր մեթոդ՝ 1կհց - 10 Մհց հաճախային տիրույթում ձայնային ֆոնոն-ֆոնոն ցրման կտրվածքը չափելու համար։ Նախագծվել և ստեղծվել է մեներանգիչ, որի հիմքի վրա պատրաստվել են արագագործ, գերզգայուն դիֆրակտաչափ ու մոդուլյատորներ, կոլիմատորներ, անգստրեմի կարգի ալիքի երկարության էլեկտրամագնիսական ճառագայթների «օպտիկայի» բոլոր բազային տարրերը, հայելիներ, նեյտրոնային կուտակիչներ և այլն։
Սուխոյ (գյուղ, Մեժգորեի շրջան)
2001 թվականի տվյալներով Սուխոյ գյուղում բնակվում էր 395 մարդ։ Բնակավայրը զբաղեցնում է 4,23 կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Մեժգորեի շրջանի բնակավայրեր Կատեգորիա:Ուկրաինայի գյուղեր Կատեգորիա:1400 թվականին հիմնադրված բնակավայրեր
Նովոսուկուլովո
Բնակչությունը 2009 թվականին գրանցված տվյալներով կազմում էր 13 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Տույմազինսկի շրջանի բնակավայրեր
Ֆելիքս Կուշորո
Ֆելիքս Կուշորո (Félix Couchoro, ), տոգոացի գրող և մանկավարժ։
Կենսագրություն
Կուշորոն ծնվել է 1900 թվականի հունվարի 30-ին, Դահոմեա նահանգի Վիդ քաղաում, ծնողները դագոմացիներ էին։ Նա հաճախել է տարրական, հետո` միջնակարգ դպրոցներ, համապատասխանաբար կաթոլիկ առաքելական Գրան-Պոպոյում և Սբ. Ժաննա դ'Արկ եկեղեցու փոքր սեմինարիայում Վիդում 1915-ից 1919-ին։ Նա դասավանդել է կաթոլիկ Գրան-Պոպո դպրոցում 1919-ից 1924 թվականներին։ 1939 թվականին Կուշորը ղեկավարել է Société Commerciale de l'Ouest Africain (SCOA) մասնաճյուղը ։ 1929 թվականին Կուշորը հրատարակել է իր առաջին` «L'Esclave» գիրք, որը հրատարակվել է Փարիզում, երկրորդ վեպը հրատարակվել է Աֆրիկայում` ֆրանսերենով, սակայն գիրքը տարիներով անհայտ է մնացել։ 1931-ից 1933 թվականներին նա խմբագրել է Éveil Togolais թերթը, որը վերանվանվել է Éveil Togo-Dahoméen: Այնտեղ նա հանդես է եկել Բենինի և Տոգոյի միջև առևտրի ազատության օգտին։ Այդ ժամանակ Կուշորը ստեղծում է «Օտնիշա» նոտատետրերը ։
1939 թվականին ոստիկանական հալածանքները ստիպում են նրան թաքնվել Տոգոյի Անեչո քաղաքում։ 1939-ից մինչև 1952 թվականը նա աշխատել է որպես բիզնես-գործակալ Անեչոյում և դարձել է Տոգոլեզյան խմբի կոմիտեի (CUT) նացիոնալիստ` Սիլվանուս Օլիմպիոյի կուսակցությունում ։ Նա սկսում է շարքի տեքսով գրքեր հրատարակել «Togo-Presse» թերթում` սկսելով «Amour de féticheuse»-ից 1941 թվականին ։ Նա աշխատել է մի քանի թերթերի խմբագրական խմբում, որը հանդես էր գալիս ապագաղութացման կողմից։ Սակայն նա ավելի ուշ նորից դառնում է ոստիկանների օբյեկտ։ Վոգանի բունտից հետո 1952 թվականին նա փախչում է Աֆլաո, Գանա, որպեսզի չբանտարկվի։ Նրա բիզնեսը անհաջող է եղել և նա հաճախ է դժվարությունների բախվել Գանայում ։ Նա վերադարձել է Տոգո 1958 թվականին և սկսել է աշխատել Լոմեում։ Երբ Տոգոն անկախանում է 1960 թվականին, Կուշորոն դառնում է Ինֆորմացիոն ծառայության խմբագիր ։ Նա հեռացել է պաշտոնից 1965 թվականին և մահացել 1968 թվականի ապրիլի 5-ին Լումեում։ Պրոֆեսոր Մարտին Գբենուգան, Լոմեի համալսարանի ժամանակակից լեզուների ամբինոի վարիչը, ասել է, որ Ֆելիքս Կուշորոն «բավականին հարուստ է, սակայն ոչ բավական հայտնի» ։ 2015 թվականին, գրվելուց ավելի քան ութսուն տարի անց, հրատարակվել է նրա երկրորդ` Amour de Féticheuse գիրքը ։
(7894) Ռոջերս
(7894) Ռոջերս (Rogers), աստերոիդ աստերոիդների հիմնական գոտում։ Հայտնաբերվել է 1994 թվականի դեկտեմբերի 6-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 2,571149 ա. մ., առավելագույնը մոտենում է 2,2385 ա. մ. հեռավորության վրա և հեռանում 2,9038 ա. մ. ։ Արեգակի շուրջ մեկ ամբողջական պտույտ է կատարում 1505,88 երկրային օրվա ընթացքում, իր ուղեծրով շարժվելով միջինում 0,239064 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,07° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նորայր Գրիգորյան (ճարտարագետ)
Նորայր Գրիգորի Գրիգորյան, հայ ճարտարագետ-տեխնոլոգ, կոնստրուկտոր։ Տեխնիկական գիտությունների դոկտոր (1975), պրոֆեսոր (1991):
Կենսագրություն
Նորայր Գրիգորյանը ծնվել է 1911 թվականի հունվարի 8-ին, Բաքվում։ 1931 թվականին ավարտել է Խարկովի տեխնոլոգիական ինստիտուտը, 1932 թվականին ավարտել է Մոսկվայի էլեկտրատեխնիկայի բարձրագույն ուսումնարանը։ 1935 թվականից աշխատել է «Դինամո» էլեկտրամեքենաշինական գործարանում, ապա՝ Մոսկվայի Գուբկինի անվան նավթի և գազի ինստիտուտում։ Եղել է խորհրդային առաջին հակատանկային ռեակտիվ հաստոցային նռնականետների գլխավոր կոնստրուկտորը  ։
Աշխատանքները վերաբերում են նավթի փոխադրման և պահեստավորման խնդիրներին, քարշային շարժիչների նախագծմանը, էլեկտրահորատման նոր եղանակների մշակմանը, հակատանկային ռեակտիվ նռնականետների և հրանոթների ստեղծմանը։
Մահ
Նորայր Գրիգորյանը մահացել է 1994 թվականի հունվարի 25-ին, Մոսկվայում։
Ձկնալյուր
Ձկնալյուր, ձկան վերամշակման մնացորդներից ստացվող կերային արտադրանք։ Հանդիսանում է համակցված կերերի կարևոր բաղադրատոմսերից։
Ձկնալյուրի պատրաստման համար հումքը չորացնում և աղում են ։ Բարձրորակ ձկնալյուրը հարուստ է պրոտեինով (մինչև 60-72% ), կալցիումով (1 կգ-ում՝ 67,2 գ), ֆոսֆորով (31,8 գ), A, B և D վիտամիններով։ Մեկ կիլոգրամ ձուկը պարունակում է մինչև 60% պրոտեին, 1,31 կերամիավոր, 65-70 % պրոտեինի դեպքում՝ 1,43 կերամիավոր։ Մեծ քանակությամբ ճարպի (18%-ից բարձր) պարունակությամբ ձկնալյուրը հնարավոր չէ երկար պահպանել, իսկ կենդանիներին դրանով կերակրելիս նրանց միսն ու կաթը ձեռք են բերում ձկան համ ու հոտ։ Յուղատու ձկնատեսակների պարագայում, նախևառաջ առանձնացվում է ձկան յուղը ։
Ձկնալյուրը ներառվում է գյուղատնտեսական կենդանիների (մասնավորապես՝ խոզերի, թռչունների, մորթատու գազանների և հորթերի) օրական կերաբաժիններում։ Բտման վերջին փուլում կաթնատու կովերին տրվում է քիչ քանակությամբ ճարպ պարունակող ձկնալյուր։
Գրականություն
Կատեգորիա:Անասնաբուծություն Կատեգորիա:Ձկնաբուծություն
Դատական բժշկագիտությունը Հայաստանում
Դատական բժշկագիտությունը Հայաստանում, դիակի արտաքին զննման վերաբերյալ տվյալներ Հայաստանում հայտնի են դեռևս IV-V դարերից, երբ որոշվել է ոչ միայն մահվան պատճառը, այլև՝ ինչպիսի հարվածից է առաջացել մահը։
XIII դարից սկսած՝ մարդու անատոմիան և մահվան պատճառներն ուսումնասիրելու նպատակով կատարել են դիահերձումներ։ Մխիթար Գոշի և Սմբատ Սպարապետի դատաստանագրքերում, Ներսես Լամբրոնացու քաղաքացիական օրենքներում հատուկ ուշադրություն է դարձվել սխալ բուժմանը, բժշկի անփութությանը և այլ հարցերի։
XIX դարում Հայաստանում, հանցագործությունների հետ կապված, պարտադիր են եղել ինչպես կենդանի անձանց, այնպես էլ դիակների հետազոտումները։ Դիահերձումներն ունեցել են դատաբժշկական նշանակություն, կատարել են քաղաքացիական և զինվորական բժիշկները՝ քննիչի և ընթերակաների մասնակցությամբ, կազմել են համապատասխան դատաբժշկական փաստաթղթեր։
Հայաստանում, սկսած XVIII դարի 30-ական թվականներից, դիահերձումները, հատկապես բռնի մահերի և հանկարծամահությունների դեպքերում, դարձել են պարտադիր։ ՀԽՍՀ-ում (Հայաստանի Խորհրդային Սահմանադրական Հանրապետություն) 1921 թվականին ստեղծվել է դատական բժշկագիտության փորձագետի առաջին հաստիքային պաշտոնը։
Դատական բժշկությունը գիտական հիմքերի վրա է դրվել 1926 թվականին Երևանի Պետական Համալսարանի բժշկական ֆակուլտետում նույնանուն ամբիոնի հիմևադրմամբ. 1927-1939 թվականներին ամբիոնը ղեկավարել է Ե. Շեկ-Հովսեփյանը (1929 թվականից, միաժամանակ՝ ՀԽՍՀ առժողկոմատի դատաբժշկական գլխավոր փորձագետ)։ Ամբիոնը և հանրապետական դատաբժշկական բյուրոն հետագայում ղեկավարել են Ա. Հովսեփյանը՝ 1939-1953 թվականներ, Ն. Ավագյանը՝ 1953-1989 թվականներ, Շոթա Վարդանյանը՝ 1989 թվականից։
Ամբիոնում հետազոտություններ են կատարվել դատական բժշկության և իրեղեն ապացույցների ուսումնասիրման պատմության (Ե. Մակարյան, Ա. Հովսեփյան), հանկարծամահության հետ մթնոլորտային տարբեր գործոնների կապի (Ն.Ավագյան, Շ. Վարդանյան), մահաբանության (Հ. Թորոսյան), վնասվածքաբանության (Վ. Գրիգորյան, Ռ. Բալայան, Ա. Բաբայան), թունաբանության (Կ. Նազարեթյան, Ա. Գահնապետյան), թմրամոլության (Ռ. Տերտերյան, Ն. Հարությունյան), սեռ. հանցագործությունների (Վ. Մոաայելյան), մահվան ժամկետի որոշման (Մ. Հովհաննիսյան, Ե. Սահակյան), դատական բժշկության մեջ կիրառվող տեխնիկական միջոցների (Լ. Առաքելյան) վերաբերյալ։
1993 թվականին Երևանի Պետական Բժշկական Համալսարանի դատական բժշկագիտության ամբիոնի և Հանրապետական դատաբժշկական բյուրոյի միավորմամբ ստեղծվել է դատական բժշկագիտության գիտագործնական կենտրոն (ղեկավար՝ ՀՀ ԱՆ գլխավոր դատաբժշկ. փորձագետ Շոթա Վարդանյան)։
Ներկայումս կենտրոնում զբաղվում են մեծածավալ աղետների ժամանակ անձի ինքնության հաստատման, դատական բժշկության մեջ լազերային տեխնիկայի օգտագործման, գազային և խլացուցիչ հրազենի գործադրումից առաջացած վնասվածքների առանձնահատկությունների պարզաբանման, դատական թունաբանության, Հայաստանի Հանրապետությունում բժշկական իրավախախտումների տարբեր խնդիրներով։
Կատեգորիա:Դատական բժշկություն
Ալես (Իտալիա)
Ալես (Ales), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 1700 մարդ (2008 թվականի տվյալներով), բնակչության խտությունը կազմում է 75 մարդ/կմ²։ Զբաղեցնում է 21,65 կմ² մակերես տարածք։ Փոստային ինդեքսն է՝ 9091։ Հեռախոսային կոդը՝ 00783։
Կատեգորիա:Իտալիայի բնակավայրեր
Ձնահյուս
Ձնահյուս կամ հուսին (Lawine, ուշ - սողանք), լեռների լանջերից գահավիժող, սողացող ձյան մեծ զանգվածակույտ։ Ձնահյուսերը իրենցից մեծ վտանգ են ներկայացնում, դառնալով մարդկային զոհերի (մասնավորապես՝ լեռնագնացների, լեռնադահուկային սպորտի և սնոուբորդ սիրողների), ինչպես նաև ավերածությունների պատճառ։ Ձնահյուսերը մարդկանց համար վտանգավոր են իրենց մեծ զանգվածի պատճառով, որը կարող է հասնել մի քանի հարյուր տոննայի։ Սրա հետևանքով մարդիկ շնչահեղձ են լինում, կամ մահանում են ոսկորների կոտրվածքներից առաջացած շոկից։ Օդը չի կարողանում թափանցել ձյան միջով, և թթվածնի պակասից մարդիկ խեղդվում են։ Այս ամենից բացի ձնահյուսը կարող է նաև մարդուն գցել ժայռերից և մահացու վնասվածքներ հասցնել։ Տուժածներին փրկելու համար խանգարում է նաև այն, որ ձյունը փափուկ է, և ձայնը չի լսվում ձյան տակ, ինչի հետևանքով օգնության կանչերը մնում են անպատասխան։
Ձնահյուսերը այս կամ այն չափով տարածված են Ռուսաստանի, ինչպես նաև աշխարհի բոլոր լեռնային շրջաններում ։ Դրանք հանդիսանում են լեռների ձմեռային սեզոնի հիմնական վտանգավոր բնական երևույթը ։ Երբեմն ձնահյուսերն ունենում են մեծ և անդառնալի հետևանքներ։
1999 թվականի փետրվարին 170 հազար տոննա զանգված ունեցող ձնահյուսը ամբողջությամբ ավերեց Ավստրիայի Գալտուր ավանը, որի հետևանքով զոհվեց 30 մարդ ։ 2012 թվականի մարտին Աֆղանստանում ձնահյուսերի մի քանի դեպքի պատճառով ավերվեցին տներ և զոհվեց ավելի քան 100 մարդ ։
Լինում են ձնահյուսերով հարուստ տարիներ, երբ նրանք առաջանում են տարբեր վայրերում։ Նման տարի է եղել 1950-1951 թվականների սեզոնը, որը ստացել է «Ահաբեկման ձմեռ» անվանումը։
Առաջացման պատճառներ
Լեռան լանջին տեղումների տեսքով թափված ձյունը մնում է շփման ուժի հաշվին (նրա մեծությունը կախված է մի շարք գործոններից՝ ձյան խոնավություն, լանջի թեքություն և այլն)։ Ձնահյուսը սկսում է իջնել, երբ ձյան զանգվածի ճնշման ուժը գերազանցում է շփման ուժին ։
Արմավիր
Արմավիր, քաղաք Հայաստանի Հանրապետության Արմավիրի մարզում։ Հանդիսանում է մարզի վարչական կենտրոնը։ Արմավիրը ունի գետեր, լճեր, լեռներ։ Օրինակ՝ գետերից Ասպահենը, լճերից Ակնա, լեռներից Դաշտաքարը։
Ձնահյուս
Առաջացման պատճառներ
Ձնահյուսերի առաջացման համար առավել նպաստավոր են 25-45° թեքություն ունեցող լանջերը, սակայն հայտնի են դեպքեր, երբ ձնահյուս է ձևավորվել նույնիսկ 15-18° զառիթափություն ունեցող լանջերում։ Ընդունված է համարել, որ 15° զառիթափության լանջին 15 սանտիմետր ձյան շերտն արդեն ձնահյուսի վտանգ է պարունակում, բայց մի շարք պայմանների առկայության դեպքում, օրինակ` երբ տաքացումներ են տեղի ունենում, գարնանային ուժեղ ճառագայթման արդյունքում, ձյունը հալվում է, և ջերմաստիճանի կտրուկ անկման հետևանքով առաջանում է իդեալական սառցե լանջ։ Այս դեպքում նոր ձյան առատ տեղումները ձնահյուսի առաջացման հավանականությունը մեծացնում են։
Արմավիր
Պատմություն
Արմավիրը գտնվում է Երասխի ձախ ափին, Արարատյան դաշտում։ Մովսես Խորենացին Արմավիրի հիմնադրումը վերագրում է Հայկ Նահապետի թոռ Արամայիսին (մ.թ.ա. II հազարամեակից առաջ), ըստ ավանդության "Հայկ Նահապետի թոռ Արամայիսը իր բնակության համար տուն է շինում գետի ափին մի բլուրի վրա և իր անունով այն կոչում է Արմավիր, իսկ գետի անունն իր թոռան՝ Երաստի անունով դնում է Երասխ"։ Արարատյան կամ Վանի թագավորության (Ուրարտական) շրջանում՝ մ.թ.ա. մոտ 776 թվականին, Արգիշտի Առաջին թագավորն այստեղ կառուցել է բերդ, և իր անունով այն կոչել Արգիշտիխինիլի, որը գոյություն է ունեցել մ.թ.ա. 8-5-րդ դարերում։ Ուրարտական պետության անկումից հետո Արմավիրը շարունակել է գոյատևել, և մ.թ.ա. 331 թվականին դարձել է Արարատյան նոր Հայկական թագավորության մայրաքաղաքը, որտեղ հաստատվել էին Երվանդունիները։ Մ.թ.ա. III-II դդ. Արմավիրը քաղաքական, տնտեսական, մշակութային և հոգևոր խոշոր կենտրոն էր։ Քաղաքի մերձակայքում էր գտնվում Արամանյակի Սոսյաց անտառը, որտեղ գուշակություններ էին անում ծառերի սաղարթների սոսափյունով։ Մ.թ.ա. 189 թվականին, երբ Արտաշէս Ա-ն հիմնադրեց Մեծ Հայքի թագավորությունը, Արմավիրը դարձավ նրա մայրաքաղաքը։ Արտաշատի հիմնադրմամբ Արմավիրը դադարել է մայրաքաղաք լինելուց։ Չնայած այն հանգամանքին որ պատմահայր Մովսես Խորենացին նկարագրելով Արմավիրի կառուցումը և նրա դերն ու նշանակությունը որպես հայոց մայրաքաղաք, միաժամանակ նշում է որ ժամանակի ընթացքում քաղաքական հանգամանքների բերումով, Արմավիրը սկսեց անկում ապրել և դարերի ընթացքում կորցրեց քաղաքական, մշակութային, առևտրա-տնտեսական նշանակությունը և արդեն 5-րդ դարից սկսած հիշատակություններում հանդիպում է որպես «լքյալ մայրաքաղաք»։
Ձնահյուս
Առաջացման պատճառներ
50°-ից ավելի թեքություն ունեցող լանջերում ձյան մեծ զանգված չի կուտակվում, քանի որ անընդհատ քիչ-քիչ գլորվում է ցած, սակայն ձնահյուսերի տեսանկյունից անվտանգ են համարվում մինչև 15° և 60°-ից ավելի թեքություն ունեցող լանջերը ։ Չնայած սրան եղել են դեպքեր, երբ ձնահյուս է առաջացել 10-15° թեքություն ունեցող, թույլ զառիթափ լանջերին ։
Արմավիր
Պատմություն
Բագրատունիների օրոք ունեցել է ավելի քան 10 հազար բնակիչ և թագավորության չորրորդ քաղաքն էր։ Մատենագրությունից, ինչպես նավ պեղումների արդյունքում հայտնի են դարձել՝ Արմավիր քաղաքի երկու թաղամասերը՝ Ալիսո(ու) և Բլուր ինչպես նաև տնտեսական նշանակության շինություններ՝ դարբնոց, թոնատներ, արհեստանոցներ, ձուլարաններ, դեղատուն, երկու խաղողի ճզման հնձաններ։
Ձնահյուս
Առաջացման պատճառներ
Ձյան զանգվածի սողանքի պատճառներից են նաև կլիմայական պայմանները՝ եղանակի կտրուկ փոփոխությունը (այդ թվում մթնոլորտային ճնշման տատանումները և օդի խոնավության փոփոխությունը), ձյան առատ տեղումները, անձրևները, ինչպես նաև ձյան զանգվածի վրա մեխանիկական ներգործությունը (երկրաշարժեր)։ Երբեմն ներգործող շփման և ճնշման ուժերի հարաբերական հավասարության դեպքում, ձյան մեծ զանգվածի տեղաշարժի պատճառ կարող է դառնալ նույնիսկ շատ փոքր միջամտությունը (զենքի կրակոց, կամ մի մարդու զանգվածը՝ դահուկորդ, սնոուբորդիստ) ։
Արմավիր
Պատմություն
1712 թվականից, Երևանի պարսկական խանի որոշմամբ սկսեցին կառուցել Սարդարապատի բերդը, ինչով և սկսվեց Արմավիր մայրաքաղաքի արհեստական ավերումը։ Հին քաղաքը օգտագործելով որպես «պատրաստի քարհանք» ավերակների մոտակայքում նոր բերդի, նոր բնակավայրի և տեղացիների բնակելի տների կառուցման համար։ Սարդարապատի բերդը հանդիսավոր կերպով բացվեց 1779 թվականին։
Ձնահյուս
Առաջացման պատճառներ
Ձյան ծավալը ձնահյուսերում կարող է հասնել մի քանի միլիոն խորանարդ մետրի։ Սակայն կյանքի համար վտանգ է ներկայացնում նույնիսկ 5 մ³ ծավալ ունեցող ձնահյուսը ։
Արմավիր
Պատմություն
Բերդի տարածքը կազմում էր 10-12 հազար հեկտար, ուներ 10-12, տեղ-տեղ մինչև 15 մետր բարձրությամբ պարիսպներ և բազմաթիվ աշտարակներ։ Երևանի պարսկական խանության ամրացված բերդերից էր։ 18-րդ դարում Սարդարապատը արևմտահայ գաղթականների և այստեղ տեղակայված պարսկական խանի զորքերի հաշվին, վերածվեց մոտ 10 հազար բնակչություն ունեցող քաղաքի, ըստ հայկական աղբյուրների, Սարդարապատը ուներ մոտ երկու հազար հիմնական բնակչություն, մեծ մասամբ հայեր, բերդը ուներ նաև խաղողի և այլ պտղատու այգիներ, բամբակի և քրնջութի ցանքատարածություններ, մեծաքանակ ցորենի դաշտեր, ինչն ապացուցում է ռուսական բանակի ձեռքն ընկած մեծաքանակ հացահատկի պահեստները։
Ձնահյուս
Դասակարգում
Գոյություն ունեն ձնահյուսերի դասակարգման մի քանի տարբերակներ.
Արմավիր
Պատմություն
1827 թվականի սեպտեմբերի 20, Պասկևիչի և Կրասովսկու հրամանատարությամբ ռուսական բանակին հաջողվեց գրավվել այն, ավերելով հայոց Արմավիր մայրաքաղաքի արձանագրություններով կառուցած բերդը։ Այստեղ է գտնվել նաև Արգիշտի Ա-ի Արմավիր-Արգիշտիխինիլիի հիմնադրման արձանագրությունը:Արմավիր քաղաքի թաղամասերի և շրջակա ագարակների հիմքի վրա 17-19-րդ դդ ձևավորվեցին նախ ագարակային, ապա գյուղական համայնքներ, որոնք ներկայում կազմում եմ Արմավիրի մարզի Արմավիր, Հայկավան, Այգեշատ, Բամբակաշատ, Ջրաշեն, Նոր Արտագերս և Նալբանդյան գյուղերը։
Ձնահյուս
Դասակարգում
Սրա հետ մեկտեղ ըստ ձնահյուսի սկզբնական շարժման ձևի առանձնացվում են`
Արմավիր
Պատմություն
Ներկայիս Արմավիր քաղաքը որպես բնակավայր հիմնադրվել է 1903 թվականին։ Դեռևս 1899 թվականին, երբ կառուցում էր Թիֆլիս(Թբիլիսի) - Երևան երկաթուղին, սկսվեց նաև Սարդարապատ կիսակայարանի կառուցումը, որը տևեց 4 տարի և ավարտվեց 1903 թ ականին։ Կիսակայարանի մոտ կառուցել էին նայև երկաթուղին սպասարկող անձնակազմի համար նախատեսված բնակարաններ և հենց այդ թաղամասը դարձավ ապագա քաղաքի հիմքը։ Քանի որ, նորաստեղծ բնակավայրը տրանսպորտային կարևոր նշանակություն ունեցող՝ Թիֆլիս - Երևան երկաթուղու կայարան էր, այն սկսեց արագորեն զարգանալ։ Չնայած հայ ժողովրդի համար ծանր հանգամանքներին, արդեն 1926 թվականի մարդահամարի տվյալներով բնակավայրն ուներ մոտ 600 բնակիչ։ 1931 թ. Հայաստանի Խորհրդային Հանրապետության կառավարությունը, հաշվի առնեկլով երկրի տնտեսության համար կայարանի նշանակությունը անվանակոչում է Հոկտեմբերյան, իսկ 1935 թվականին նկատի ունենալով նաև բնակչության արագ աճը շնորհում է քաղաքի կարգավիճակ։
Ձնահյուս
Դասակարգում
Ըստ շարժման բնույթի առանձնացնում են.
Արմավիր
Պատմություն
Անկախացումից հետո քաղաքը դարձավ Հայաստանի Արմավիրի մարզի մարզկենտրոն և 1996 թվականին վերանվանվեց Արմավիր։
Ձնահյուս
Դասակարգում
Որպես կանոն՝ չոր ձնահյուսերն առաջանում են նոր թափված, կամ տեղափոխված ձյան զանգվածի և նրա տակ գտնվող սառցե շերտի միջև եղած փոքր շփման ուժի պատճառով ։ Սովորաբար 0,02-ից մինչև 0,3 գ/սմ³ խտություն ունեցող, չոր ձնահյուսերի շարժման արագությունը կազմում է 20-70 մ/վ (որոշ աղբյուրներ նմանատիպ ձնահյուսերի առավելագույն արագությունը համարում են 200 կմ/ժ-ը, սակայն կան դեպքեր, երբ հասնում է մինչև 450 կմ/ժ-ի)։ Նման արագության դեպքում չոր ձնահյուսի ընթացքը կարող է ուղեկցվել ձնաօդային ալիքով, որը ավերածությունների պատճառ է դառնում։ Հոսանքի հարվածային ուժը կարող է հասնել 800 կգ/մ²։ Այս տիպի ձնահյուսի առաջացման առավել հավանական պայմանը ցածր ջերմաստիճանն է։ Թաց ձնահյուսերը սովորաբար առաջանում են անկայուն եղանակային պայմանների ֆոնին։ Նրանց շարժման անմիջական պատճառը տարբեր խտություն ունեցող ձյան շերտերի միջև առաջացած ջրային շերտն է։ Չոր ձնահյուսերի հետ համեմատած, թացերը շատ ավելի դանդաղ են շարժվում 10-20 մ/վ (մինչև 40 մ/վ), բայց ավելի խիտ են 0,3-0,4 գ/սմ³, երբեմն մինչև 0,8 գ/սմ³ ։ Մեծ խտության պատճառով թաց ձնահյուսերը դադարից հետո անմիջապես ընկղմում են իրենց շրջապատը, սա դժվարացնում է փրկարարների աշխատանքը ։
Արմավիր
Ճարտարապետություն
Մինչև քրիստոնեությունը պետական կրոն ընդունելը ըստ Մովսես Խորենացու Արմավիրում եղել են երեք հեթանոսական տաճարներ՝ լուսնի, արևի և նախնիների հիշատակման տաճարները։
Ձնահյուս
Դասակարգում
Այսպես կոչված «ձյունե տախտակները» կարող են ձևավորվել, երբ ձյան շերտի վրա առաջանում է սառցե կեղև։ Այն առաջանում է արևի և քամու ներգործության հետևանքով։ Նման կեղևի տակ տեղի է ունենում ձյան զանգվածի ձևափոխում, առաջանում է ձավարանման շերտ, ինչի վրայով ավելի մեծ զանգված ունեցող վերևի շերտը սկսում է սահել։ Հալման և սառեցման մի քանի փուլերի հետևանքով կարող է առաջանալ նմանատիպ, բազմաշերտ գոյացություն։ Նման ձնահյուսերի առաջացման պատճառ կարող է լինել, ցածր ջերմաստիճանային պայմաններում, ձյան ինտենսիվ տեղումները։ Վերին շերտի՝ նոր ձյան շերտով հավելյալ ծանրաբեռնումը բերում է «ձյունե տախտակի» պոկվելուն։ Այսպիսի ձնահյուսերի արագությունը, որպես կանոն հասնում է 200 կմ/ժ-ի ։
Արմավիր
Ճարտարապետություն
Արմավիր քաղաքի առաջին գլխավոր հատակագիծը կազմել է նշանավոր ճարտարապետ Ալեքսանդր Թամանյանը ում մտահղացումով քաղաքի հատակագծի վերջնական տեսքը պետք է նմանվեր շոգեքարշի (հաշվի էին առել այն փաստը որ քաղաքն այդ ժամանակ հայտնի էր որպես երկաթուղային կայարան)։ Այժմ գործող երկաթուղային կայարանը նույնպես նախագծել և կառուցել է Ալեքսանդր Թամանյանը 1927 թ.։ Կայարանի հարևանությամբ դեռևս իր գոյությունն է պահպանում 1903 թ. կառուցված կայարանի հին վարչական շենքը, ինչպես նաև 1902 թ. կառուցած ջրհան կայանը որը ժամանակին ջրով էր ապահովում ամբողջ շրջանը։ Հետագայում գլխավոր հատակագծեր կազմել են 1940, 1955, 1976 և 2010 թվականներին[1]:
2011-2014 թվականներին կառուցվել է քաղաքի առաջնորդանիստ և միակ Սուրբ Գրիգոր Նարեկացի եկեղեցին և օծվել 2014 թվականի մայիսի 31-ին։
Պետական, մշակութային և ուսումնական հաստատություններ
Արմավիրում գործում է 10 միջնակարգ դպրոց, 12 մսուր-մանկապարտեզ, 1 համալսարան, 3 քոլեջ-տեխնիկում, 1 մարզադաշտ «Հոբելյանական» որը հայաստանում մեծությամբ երրորդն է, 3 մարզադպրոց, 2 արվեստի դպրոց, 1 երաժշտական դպրոց, 1 գեղարվեստի դպրոց, շախմատի դպրոց, 5 գրադարան, տպարան, մշակույթի տուն, ռազմա-մարզական վարժարան, գիշերօթիկ դպրոց, 2 հեռուստաընկերություն, կենդանաբուսաբանական այգի, որը հանրապետությունում երկրորդն է և զբաղեցնում է 8 հա տարածք, «Բարեկարգում» տնօրինությունը, «Արմավիրի ջրամատակարար» ՓԲԸ, մշակույթի տներ, քաղաքային զբոսայգի և այլն։
Ձնահյուս
Դասակարգում
Ֆրանսիայի լեռներում՝ ձնահյուսերի հետևանքով, մահվան դեպքերի մեծ մասը տեղի է ունենում 3-ից մինչև 4-րդ ռիսկային աստիճանի գոտիներում, իսկ Շվեյցարիայում 2-ից 3-րդ (ենթադրվում է, որ նման տարբերության պատճառը ազգային մեթալիտետի կամ ռիսկայնության ընկալման տարբերությունն է) ։ Ձնահյուսերի ձևաբանական (մորֆոլոգիական) դասակարգումն արվում է միջազգային կանոններով։
Ձնահյուսային անվտանգություն
Ձնահյուսային վտանգ ներկայացնող վայրերում դժբախտ դեպքերի և զոհերի կանխման համար անհրաժեշտ է պահպանել ձնահյուսային անվտանգության կանոնները։ Հակաձնահյուսային ծառայությունների աշխատակիցները լեռներ դուրս գալուց առաջ խորհուրդ են տալիս հաշվի առնել կանխատեսման 5 բալանոց սանդղակը, սահել խմբի հետ, առանց ձնահյուսային անվտանգության կանոնների իմացության, դուրս չգալ վտանգավոր հատվածներ։ Խիստ ցանկալի է ձնահյուսային ընդունիչ-հաղորդիչ սարքերի առկայությունը, որոնք օգնում են ձնահյուսի տակ գտնվողին գտնել ։ Փչովի բարձիկներ ունեցող ձնահյուսային ուսապարկերն օգնում են տուժածին դուրս գալ ձյան շերտից, ինչպես նաև նրա հետագա որոնումներին ։ Ձնահյուսային վտանգ ներկայացնող լանջերով քայլող զբոսաշրջային խմբի յուրաքանչյուր անդամ, պետք է գոտկատեղին կապի ձնահյուսային ժապավեն ։
Արմավիր
Տնտեսություն
Քաղաքում գործում են գինու(նաև վերմուտ տեսակի) և կոնյակի (1966 թվականից), պահածոների, կաթի և կաթնամթերքի, հացի, գազապարատուրայի, մոլիբդենի հարստացման, հաստոցաշինական, ֆուրնիտուրայի և այլ շինանյութերի, կահույքի արտադրության գործարաններ, և միակը Հայաստանում խորդենու վերամշակման գործարան, փոքր և միջին բիզնեսով զբաղվող բազմաթիվ արտադրական և սպասարկման ծառայություններ իրականացնող ձեռնարկություններ։
Ձնահյուս
Ձնասառցային ծածկույթի կայունության գնահատում
Քաղաքացիական ծառայությունների կարևոր խնդիրներից մեկը ձնահյուսերի տեղաշարժի առաջացման կանխատեսումն է։ Նման կանխատեսումների համար բազմաթիվ մեթոդներ են մշակվել, սակայն դրանցից ոչ մեկը չի կարելի բավարար վստահելի համարել բոլոր դեպքերի համար։ Եղանակային պայմանների անկանխատեսելիությունը, տեղանքի ռելիեֆի յուրահատկությունը, լեռնային ռելիեֆի չափազանց անհամասեռությունը դժվարեցնում են ձնասառցային ծածկույթի կայունության կանխատեսման ունիվերսալ եղանակի մշակումը։ Սակայն կան մեթոդներ, որոնք իրենց լավ են դրսևորել և կիրառվում են ամենուր։ Մնում է միայն հաշվի առնել, որ առավել հաճախ գնահատման արդյունքները կարելի է կիրառել որոշակի տարածքի վրա և որոշակի ժամանակահատվածում։ Փորձերի անցկացման վայրի բավականաչափ հեռավորությունը և ժամանակի մեջ ուշացումը կարող են արդյունքների համահարթեցման պատճառ հանդիսանալ։
Արմավիր
Սպորտ
Արմավիրի ՖԱ-ն հիմնադրվել է 1965 թվականին «Սևան Հոկտեմբերյան» անունով։ Այն ԽՍՀՄ-ից դուրս գալուց հետո անվանափոխվել է ՖԱ «Արմավիր», որը հիմնականում 90 -ականներին խաղացել է հայկական լիգաներում 1993 թվականին արժանանալով առաջին լիգայի բրոնզե, իսկ 2002 թվականին ոսկե մրցանակի։ Սակայն ֆինանսական խնդիրների պատճառով թիմը 2003 թվականին լուծարվել է։ Թիմը տնային հանդիպումները անց է կացրել Արմավիրի Հոբելյանական մարզադաշտում, որը տեղավորում է մինչև 10 000 հանդիսատես։ 1985 թվականին մարզադաշտն ընդունել է ԽՍՀՄ կազմակերպած ՖԻՖԱ-ի աշխարհի երիտասարդական առաջնության խմբային փուլը։ Ներկայումս մարզադաշտը ծառայում է տեղի ֆուտբոլային դպրոցի երիտասարդ թիմերին։
Ձնահյուս
Ձնասառցային ծածկույթի կայունության գնահատում
Գնահատման ամենատարածված մեթոդների թվին կարելի է դասել այն մեթոդները, որոնք հիմնված են ձյան ծածկի շարժման, կազմակերպված դիտարկումների արդյունքների վերլուծության վրա։ Տվյալ տեղանքում տեղադրված սարքավորումների համակարգը տեղեկություններ է տալիս ծածկույթի շարժման արագությունների մասին, որոնց հիման վրա էլ կատարվում են եզրակացություններ։ 12 սմ/օրում արագության կամ արագության կտրուկ աճի դեպքում կարելի է սպասել ձնահյուսի տեղաշարժ։
Արմավիր
Սպորտ
2017 թվականի փետրվարին ՀՖՖ-ի, ՖԻՖԱ-ի և ՈւԵՖԱ -ի ֆինանսավորմամբ Արմավիրում սկսվել է ֆուտբոլի ակադեմիաի շինարարություն, որը նախատեսվում է ավարտել 2019 թվականին։
Ձնահյուս
Ձնասառցային ծածկույթի կայունության գնահատում
Ձնահյուսային ծառայությունների մասնագետ-փրկարարների կողմից կիրառվող կանխատեսման ևս մեկ տարածված մեթոդ է «CRYSTALL TEST»-ը։ Այս մեթոդի էությունը տվյալ տեղամասի սառույցի բյուրեղների և ստուգողական պատկերի համեմատությունն է։ Եթե մասնագետը, տվյալ տեղանքից վերցրած ձյան շերտի մեջ հայտնաբերում է բյուրեղներ, որոնք վտանգավոր են (որոնց կառուցվածքը կնպաստի շերտի տեղաշարժին), ուրեմն արվում է հետևություն, որ այդտեղ շատ հնարավոր է ձնահյուսի տեղաշարժ։
Արմավիր
Արտաքին հղումներ
Կատեգորիա:Մ.թ.ա. 776 թվականին հիմնադրված բնակավայրեր Կատեգորիա:Արմավիր (քաղաք)
Ձնահյուս
Ձնասառցային ծածկույթի կայունության գնահատում
Կիրառվում է նաև «RUTSCHBLOCK» մեթոդը։ Այն մշակվել է 20-րդ դարի 70-ական թվականներին՝ Շվեյցարիայի բանակում։ Մեթոդի էությունն այն է, որ փորձն անցկացվում է այն տեղամասում, որտեղ կա ձնահյուսի տեղաշարժի վտանգ։ Դրա համար ձյան շերտից հանվում է, որոշակի ձև ունեցող մի հատված և ուսումնասիրվում է այդ հատվածի կայունությունը։ Սրա հիման վրա էլ որոշվում է ձնահյուսի վտանգավորության աստիճանը։
Վարքի կանոններ՝ ձնահյուսում հայտնվելու դեպքում
Ձնահյուսում հայտնվելիս պետք է անմիջապես ազատվել ուսապարկից (ծայրահեղ դեպքում կտրել ուսապարկի կապերը), դահուկներից, դահուկի փայտերից։ Պետք է ձգտել ինչքան հնարավոր է երկար մնալ ձյան զանգվածի մակերեսին, իսկ սուզվելու դեպքում, լողալու ակտիվ շարժումներ կատարելով, փորձել դուրս գալ մակերես։ Ձնահյուսի կանգ առնելուն պես, պետք է երեսի մոտ օդի պարկ բացել՝ շնչառության համար, եթե շատ խորը չի գտնվում տուժածը պետք է ձեռքը բարձրացնի ձյան մակերես, որպեսզի փրկարարների ուշադրությունը գրավի։ Խորը լինելու դեպքում անհրաժեշտ է քիչ շարժվել, էներգիան խնայելու համար։ Եթե գլուխը ձյան տակ չի, պետք է գոռալ, օգնություն կանչել, իսկ եթե ձյան տակ է՝ հակառակը՝ հակացուցված է նման բաները, որպեսզի ձյունը չներթափանցի շնչող օրգաններ։ Բացի այդ, ըստ ձնահյուսերից փրկվածների և փրկողների ներկայացրածի ձյան տակից գոռոցները չեն լսում դրսում գտնվողները ։
Կործանարար ձնահյուսերի առաջացման կանխում
Բնակավայրերի, զբոսաշրջային շրջանների և տարբեր հաղորդակցման ուղիների համար վտանգ ներկայացնող ձնահյուսերի առաջացման զգուշացմամբ զբաղվում են մասնագիտացված ծառայությունները։ Մասնավորապես Ռուսաստանում, այդ հարցերով զբաղվում է հակաձնահյուսային ծառայությունը, որը մտնում է Ռուսհիդրոմետի կազմի մեջ։ Մարդկանց համար վտանգ ներկայացնող ձնահյուսերի առաջացման կանխարգելման համար իրականացվում են մի շարք ձնահյուսային անվտանգության մասնագիտացված միջոցառումներ, որոնք ներառում են հակաձնահյուսային պաշտպանության կանոների ակտիվ և պասիվ միջոցառումներ ։
Հակաձնահյուսային պաշտպանության ակտիվ միջոցառումների շարքին է դասվում, երբ փորձում են արհեստականորեն միջամտել ձնահյուսի տեղաշարժին, ինչը նվազագույնի կհասցնի սպասվելիք վնասը։ Այս նպատակով վաղուց կիրառվում էին հրանոթային զինատեսակներ՝ արկեր, ինչպես նաև դատարկ կրակոցներ էր արձակվում ուժեղ արձագանք ստեղծելու համար, ինչն էլ իր հերթին՝ ձնահյուսի տեղաշարժի պատճառ էր հանդիսանում։ Հնուց օգտագործվող մեթոդներից է նաև, դահուկների միջոցով ձյան զանգվածների կտրումը, սակայն այս եղանակը լուրջ ունակություններ է պահանջում և վտանգավոր է։ Ձնահյուսերի բացասական հետևանքների վերացման համար ավելի ժամանակակից մեթոդ է համարվում ակտիվ դինամիկական հակաձնահյուսային ներգործությունը, որն իրենից ներկայացնում է ձնահյուսային շրջաններում տեղադրվող հեռակառավարվող սարքավորում։ Սրանով ներգործում են ձյան զանգվածի վրա, կամ սեղմված օդի կամ գազաօդային միացության պայթեցման միջոցով (ֆրանսիական Gazex համակարգ)։
Հակաձնահյուսային պասիվ գործողություններին է դասվում ձնահյուսի տեղաշարժի արգելումը, կամ նրա ուղղության փոփոխությունը։ Նման միջոցառումներից է հակաձնահյուսային արգելապատնեշների, ամբարտակների կառուցումը։ Ավտոճանապարհների և երկաթուղիների հատվածներում սարքում են ձնահյուսերից պաշտպանման համար հատուկ սրահներ։
ԽՍՀՄ-ում առաջին ձնահյուսային կանխատեսման կայանը «Ապատիտը» կազմակերպվել, նախաձեռնվել է 1936-1937 թվականների ձմռանը Խիբինախում ։ Սա եղավ այն բանից հետո, երբ 1935 թվականի դեկտեմբերի 5-ին ձնահյուսերից զոհվեցին 88 մարդ։ 1950-ական թվականներից սկսած ձնահյուսերի կանխատեսմամբ սկսեցին զբաղվել հատուկ ստեղծվող ձնահյուսային կայանները։ Սկզբնական շրջանում ստեղծվել են Միջին Ասիայում (Դուկանտ 1958 թվականից, Նաուգարզան 1959 թվականից, Կիզիլչա 1961 թվականից)։ 1970-ականներից նման կայաններ առաջացան նաև Կարպատներում, իսկ 1980 ականներին ԽՍՀՄ-ի պետհիդրոմետի կազմում կային արդեն 50 կայաններ ։
Ձնահյուսային պիտույքներն են՝ ձնահյուսային բահերը, ձնահյուսային սենսորները, ձնահյուսային զոնդերը, ձնահյուսային ուսապարկերը։
Ձնահյուսերի ուսումնասիրություն և հետազոտություն
Շվեյցարիայում գործում է ձյան և ձնահյուսերի հետազոտության Շվեյցարական ֆեդերալ ինստիտուտը (WSL Institute for Snow and Avalanche Research SLF)։ Ֆրանսիայում գործում է ձյան և ձնահյուսերի հետազոտության Ազգային ասոցիացիա (Association Nationale pour l’Étude de la Neige et des Avalanches)։ ԱՄՆ-ում գործում է Ամերիկյան ձնահյուսային ասոցիացիա (American Avalanche Association), իսկ Իտալիայում՝ Իտալիայի ձնահյուսային ծառայություն (Servizio Valanche Italiano)։
Արտաքին հղումներ
Կատեգորիա:Բնության երևույթներ Կատեգորիա:Բնական աղետներ Կատեգորիա:Ձյուն Կատեգորիա:Ձնահյուս
Աշմա
Աշմա, գյուղ Արևմտյան Հայաստանում, Խարբերդի վիլայեթի Կարկառի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Կարկառի շրջանի համայնքներ Կատեգորիա:Թուրքիայի գյուղեր Կատեգորիա:Ադըյամանի մարզի բնակավայրեր
Ֆասլի
Ֆասլի (Φάσλι), գյուղ Կիպրոսի Հանրապետության Պաֆոսի շրջանում։ Ըստ 2001 թվականի տվյալների բնակչությունը բացակայում է։ Տեղակայված է Անդրոլիկու քաղաքից 2 կմ դեպի հարավ։
Ծանոթագրություններ
Կատեգորիա:Կիպրոսի գյուղեր Կատեգորիա:Լքված գյուղեր
Տիխուանա
Տիխուանա (Tijuana,  , ), քաղաք Մեքսիկայում։ Ստորին Կալիֆոռնիա (Baja California) թերակղզու և այդ նույն կերպ կոչվող մեքսիկական նահանգի խոշորագույն բնակավայրն է։ Գտնվում է ԱՄՆ-ի հետ Մեքսիկայի ունեցած պետական սահմանի մոտ և սահմանի մյուս կողմում ընկած ամերիկյան Սան Դիեգո քաղաքի հետ կազմում է քաղաքային խոշոր ագլոմերացիա, որը 2016 թվականի տվյալներով ունենալով 5.158.459 բնակիչ , եղել է մեծությամբ երրորդը կալիֆոռնիական ողջ տարածքաշրջանում և երկպետությունական (ԱՄՆ և Մեքսիկա) խոշորագույն կոնուրբացիան։ Տիխուանան միաժամանակ հանդիսանում է Հարավկալիֆոռնիական մեգապոլիսային ընդարձակ տարածքի միջուկը՝ բնակչության թվաքանակով Մեքսիկայում զբաղեցնելով վեցերորդ տեղը ։ Մեքսիկայում զգալի է Տիխուանայի ներգործությունը կրթության, քաղաքականության, տրանսպորտի, մշակույթի, արվեստների, արդյունաբերության վրա։ Այդ երկրի առավել արագ աճող մետրոպոլիսային տարածքներից մեկն է և Globalization and World Cities Research Network-ից ստացել է High Sufficiency գլոբալ քաղաքի վարկանիշ ։ 2019 թվականի սեպտեմբերի տվյալներով քաղաքն ունեցել է 1.300.983 բնակիչ, իսկ նրա մետրոպոլիսային տարածքում ապրողների թիվը 2020 թվականին հասել է 2.140.398-ի  ։
Ստորին Կալիֆոռնիա թերակղզու խաղաղօվկիանոսային ափին ընկած Տիխուանան նույնանուն համայնքի վարչական, մշակութային, առևտրային կենտրոնն է։ Զույգ Ամերիկաներում մեծությամբ 45-րդն է։
Կլիմա
Քաղաքում արձանագրված ամենացածր ջերմաստիճանը եղել է -6 C-ը, ամենաբարձրը՝ 49 C-ը ։
Արտաքին հղումներ
Կատեգորիա:Մեքսիկայի քաղաքներ
Սանսա Սթարք
Սանսա Սթարք, ամերիկացի հեղինակ Ջորջ Մարթինի կողմից ստեղծված գեղարվեստական հերոս է։ Հերոսուհին նշանավորվում է Մարթինի մրցանակի արժանցած Սառույցի և կրակի երգ շարքով։
HBO-ի ադապտացրած հեռուստասերիալում՝ «Գահերի խաղ»-ում Սանսա Սթարքի դերում խաղում է Սոֆի Թերները ։ Հերոսուհին ստացել է քննադական հավանություն՝ «Rolling Stone»-ի կողմից շնորհվելով շարքի չորրորդ, ամենալավ հերոսը Թիրիոնից, Ջոֆրիից և Դեյներիս Թարգարիենից հետո ։
Հերոսը և կերպարանքը
Սանսա Սթարքը Էդարդ Սթարքի և Քեթելին Սթարքի երկրորդ զավակն է։ Նա ծնվել և մեծացել է Վինթերֆելում, մինչ իր հորն ու մորը լքելը։ Ունի իրենից փոքր քույր՝ Արյա Սթարքը, երկու փոքր եղբայրներ՝ Ռիքոն Սթարքն ու Բրան Սթարքը, ինչպես նաև մեծ եղբայր՝ Ռոբ Սթարքը և մեծ, բայց խորթ եղբայր՝ Ջոն Սնոու։
Մեծանալով որպես լեդի՝ Սանսան ավանդորեն շատ կանացի էր։ Սանսայի հետաքրքրություններն են երաժշտությունը, պոեզիան և երգեցողությունը։ Նա փորձում է այնպես անել, որպեսզի դառնա ռոմանտիկ հեքիաթների հերոսուհիներից՝ փորձելով գտնել իր արքայազնին կամ ասպետին։ Սանսան խղճում է իր փոքր քրոջը՝ Արյային, ում համարում է իրենից բավականին տարբեր, քանզի Արյան պաշտում էր սուսերով կռիվը։ Որպես իրեն ուղեկցող կենդանի Սանսան ուներ դայրվուլֆ, որին կոչում էր Լեդի։
Սանսան նկարագրվում էր որպես բարձրահասակ, նրբագեղ և գեղեցիկ։ Նա ունի կապույտ աչքեր և հաստ կարմիր վարսեր։ Սանսան 11 տարեկան է «A Game of Thrones»-ում և մոտավորապես 14 «A Feast for Crows»-ում։ Թերևս Սթարքի երեխաներից ամենամիամիտը լինելով՝ Սանսան կարողանում է իրեն լավ դրսևորել այլ հերոսների մոտ։
«A Game of Thrones»
Սանսա Սթարքը սկսում է նովելը՝ նշանված լինելով Ջոֆրի Բարատեոնի հետ։ Նա անկեղծորեն հավատում էր, որ Ջոֆրին շքեղ իշխան է։ Երբ Ջոֆրին և Սանսա Սթարքը քայլում էին անտառում, Ջոֆրին նկատում է, որ Արյան կռվում է մի ցածր ծագումով տղայի հետ։ Կռվի ժամանակ երբ Ջոֆրին սպառնում է Արյային հարվածել, Արյայի գայլը հարձակվում է Ջոֆրիի վրա։ Սանսան ստում է թագավոր Ռոբերտին Ջոֆրիի արարքի մասին նրան պաշտպանելու համար։
Երբ Էդարդը իմանում է Ջոֆրիի հեղինակության մասին ճշմարտությունը, նա ասում է Սանսային, որ նրանք հետ կգնան Վինթերֆել։ Սանսան ցանկանում էր մնալ Քինգս Լենդինգում։ Այդ պատճառով էլ նա շուտափույթ հայտնում է Սերսեյին իր հոր պլանների մասին՝ ապահովելով Սերսեյի համար հիմնական տեղեկատվությունն ու հիմքը իր հորը ձերբակալելու համար։ Ռոբերտի մահից հետո Սանսան աղաչում է Ջոֆրիին ողորմություն ցույց տալ իր հորը։ Ջոֆրին համաձայնվում է թույլ տալ Նեդին ապրել միայն եթե Նեդը հավատարմության երդում տար։ Սանսային խոստանալով գթասիրտ լինել՝ Ջոֆրին մահապատժի է ենթարկում Նեդ Սթարքին։ Սանսան արդեն պատանդ էր Քինգս Լենդինգում, և վերջ ի վերջո նա բացահայտում է Ջոֆրիի իրական էությունը։
«A Clash of Kings»
Ջոֆրիի անվան օրվա տոնակատարության ժամանակ Սանսան փրկում է Դոնթոս Հոլարդի կյանքը։ Որոշ ժամանակ անց Թիրիոն Լենիստերը գալիս է Քինգս Լենդինգ և վերաբերվում է Սանսայի հետ բարությամբ ու հարգանքով՝ պաշտպանելով նրան պահակներից, ովքեր վիրավորում էին նրան։ Սանդոր Քլեյգանը պաշտպանում է Սանսային ծեծվելուց։ Սանդորը փրկում է նրա կյանքը Քինգս Լենդինգում տեղի ունեցող զանգվածային անկարգությունների ժամանակ։ Սանդորը նաև առաջարկում է աղջկան իր հետ միասին լքել Քինգս Լենդինգը Բլեքվոթերի կռվի ժամանակ։ Սանսան հրաժարվում է, քանզի նա արդեն պլանավորել էր փախչել Դոնտոսի հետ։ Սանդորն անհայտանում է Քինգս Լենդինգից։ Երբ Լենիստերները հաղթում են կռիվը, նրա և Ջոֆրիի նշանադրությունը չի կայանում, այդպիսով Ջոֆրին կարող էր ամուսնանալ Մարգարի Թայրելի հետ։ Ջոֆրին տեղեկացնում է Սանսային, որ ինքը դեռևս կարող է օգտագործել նրան նույնիսկ իր ամուսնությունից հետո։